Είμαστε πολύ περήφανοι και χαρούμενοι για τη μεγάλη πρωτιά που πέτυχε ο πρώην μαθητής μας, Γρηγόρης Ράπτης, σε διεθνή στρατιωτικό διαγωνισμό.

Ως επικεφαλής της Ελληνικής αποστολής της Στρατιωτικής Σχολής Ευελπίδων, ο Λαμιώτης Εύελπις διέπρεψε μαζί με τους συναδέλφους του στις δοκιμασίες του «Sandhurst’22», του κορυφαίου διαγωνισμού από τη φημισμένη στρατιωτική Ακαδημία του West Point, του Αμερικανικού Στρατού ανάμεσα σε μεγάλο αριθμό ομάδων από διάφορες χώρες. Συγκεκριμένα, η ελληνική ομάδα τερμάτισε 1η διεθνώς ανάμεσα σε χώρες από όλο τον κόσμο, πλην της Αμερικής, και 6η στο σύνολο των 48 ομάδων μαζί με τις αμερικανικές ομάδες.

Ο μαθητής μας Γρηγόρης Ράπτης, ο οποίος στις Πανελλαδικές Εξετάσεις του 2018 αρίστευσε πετυχαίνοντας κορυφαίες βαθμολογίες στο 3ο Γενικό Λύκειο Λαμίας, αποδεικνύει σε όλους μας ότι με σκληρή δουλειά και πίστη σε αξίες και ιδανικά μπορείς να πετύχεις τον στόχο που ονειρεύεσαι διαπρέποντας σε οποιονδήποτε τομέα επιλέξεις.

Ευχόμαστε ολόψυχα υγεία και κάθε επιτυχία στον ίδιο και στην οικογένειά του, που τον στηρίζει σε κάθε του προσπάθεια.

Γρηγόρη, συνέχισε να μας κάνεις υπερήφανους!

